**ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1**o **ΘΕΜΑ**

**1.α.**

**(I)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα από τον αριθμό που αντιστοιχεί στην κάθε πρόταση**:**

1. Το 726 ο Κωνσταντίνος Ε΄ εξαπέλυσε την πρώτη επίθεση κατά των εικόνων.

2. Το σύστημα της φεουδαρχίας γενικεύτηκε με τη διάλυση των κρατών των Καρολιδών (10ος-11ος αιώνας).

3. Ο Βασίλειος Β΄ εφάρμοσε εχθρική πολιτική έναντι των ιταλικών ναυτικών πόλεων.

4. Αρχηγός των φεουδαρχών κατά την Τέταρτη Σταυροφορία ορίστηκε ο Βονιφάτιος ο Μομφερρατικός.

5. Η Μεταρρύθμιση συνέβαλε στην ανάπτυξη του κοινοβουλευτικού πολιτεύματος.

 (μονάδες 5)

**(II)** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο και καταλήγοντας στο πιο πρόσφατο:

α. μάχη της Άγκυρας

β. Ομολογία της Αυγούστας

γ.  ίδρυση της Αυτοκρατορίας της Τραπεζούντας

δ. κατάληψη της Προύσας από τους Οθωμανούς

ε. Πρώτη Σταυροφορία

(μονάδες 5)

**Μονάδες 10**

**1.β.** Να προσδιορίσετε το περιεχόμενο των ακόλουθων ιστορικών όρων: *βασιλικοί, Ιερά Εξέταση.*

**Μονάδες 7+8=15**